Canal de Canarégio

El canàl de Canaregio el ze una de łe vie d'acua più inportanti de Venesia. El cołega el Canal Grando co l'area nord-osidentàl de Canaregio, infrà łe fondamenta de San Giobbe e ła fondamenta de Saca San Momoło.

Par le dimension superiori a cuełe de i normałi rii interni a'l sentro stòrego, el canàl el parmete l'atraversamento, oltra che a łe picołe inbarcasion, anca a i batełi de l'ACTV.

 Architeture 
Inportanti ze i do ponti che i traversa el canàl infrà i più caratarìsteghi e grandi de ła sità: el ponte de łe Gułie, risałente a'l XVI sècoło, el ze l'unico nobiłià da pinacołi, e el ponte dei Tre Archi, unico ezenpio oncora ezistente in Venesia de ponte a più arcade.

Na statua raprezentante San Giovanni Nepomuceno, òpara de'l Morlaiter, ła ze prezente su ła riva ovest de'l canàl de Canaregio a l'inboco de'l Canal Grando.

Łe do fondamenta che se zlonga a i ładi de'l canàl łe mostra un mucio de fasade de vałor architetònego: su tute, Pałaso Labia, łogà a l'intersion co'l Canal Grando; ma denji de nota ze anca Pałaso Priuli Venier Manfrin, Pałaso Sovergnan, Pałaso Bonfadini Vivante, Pałaso Testa, Pałaso Surian Bellotto.

Oltra a i pałasi, va sitàe anca łe Cieze che se łeva łongo el canàl: Santa Maria dei Penitenti e el só conpleso conventuàl, San Giobe (che a'l canàl revolze el łai de sanca) e San Geremia (co una de łe só do fasàe).

 Bibliografia 
 Venezia, Touring Club Italiano, 1970, p. 464.

 Altri progeti 

 Voxe łigàe 
 Canal de ła Zueca
 Pałasi de Canaregio
 Siti che se pol vardàr 
 Video su youtube del Canàl del Canaregio
 Somegie del Canal de Canaregio
 Somegie del Canal de Canaregio
 da venicewiki, ła guida cołaborativa de Venesia
 Descrision del sestièr de Canaregio
 Itinerario nel sestièr de Canaregio 
 Mapa del sestièr de Canaregio
 da venicexplorer.net 
 da ombra.net 

Canarégio
Categoria:Pàjine co erori inte łe mape